TATA PANGIBADAH MINGGU 27 NOVEMBER 2022 TABUH 09.00 WIIK NGANTU-ANTU KALAYAN RUMEKSA MIWAH GUMRÉGAH MBOTEN TILEM PAWARTOS PRADATANING PASAMUWAN (namung menawi wonten éwah-éwahan utawi tambahan) P A T U N G G I L A N (Loncèng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Satunggal lilin sampun dipun-sumet, mratandhani riyaya Mangsa Advèn kawiwitan. Sumangga kita caos sokur, amargi dinten menika kita dipun- lumebet ing Minggu Advèn kapisan ingkang ugi kita parengaken malih riyayakaken minangka taun anyar liturgi. Sumangga kita caos sokur sarta memuji rawuhipun Gusti wonten ing pangibadah kita tuwin wonten ing gesang kita saben dinten. Allah Mahasuci! Pasamuwan ngidungaken KPJ 2. ALLAH MAHASUCI Allah Maha suci, kula asung puji ing pangibadah puniki agung kamulyanta, ageng sih Paduka kang nitahken jagad raya. Pinuji Hyang Widi, kang siyang, lan ratri ngreksa lan ngrimati. (Pasrah tinampi Kitab Suci, laré-laré Sekolah Minggu tumuju sangajenging sanctuary) Dhuh Allah Mamirah, sru adrenging manah, kula sami nyadhong berkah. Nggih sabda kang suci, sabdanipun Gusti, kang paring gesang sejati. Pinuji Roh Suci kang ngénggalken budi, nilar gesang lami. VOTUM PF : Pangibadah Minggu Advèn kapisan menika kita purwakani kanthi pangakening manah kita : U : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. PAMBUKA, PANGAKEN DOSA, LAN SIH RAHMAT PL : Pangibadah dinten punika katindakaken kanthi jejer NGANTU-ANTU KALAYAN RUMEKSA MIWAH GUMRÉGAH MBOTEN TILEM. Waosan sepisan kapethik saking Yésaya 2:1-5, ingkang dipuntanggapi kanthi waosan Mazmur 122. Waosan kaping kalih kapethik Roma 13:11-14. Déné waosan Injil kapethik saking Matius 24:36-44. Komisi Liturgika GKJ Kabluk Semarang -- 1
(PF mberkahi laré-laré Sekolah Minggu) PF : Anak-anak kang daktresnani, "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké batinmu. Sarta supaya merga saka kaprecayanmu Sang Kristus dedalem ana ing atimu. Pandongaku muga- muga kowé padha ngoyoda lan tetalesa sajroning katresnan." (Laré sekolah minggu tumuju ruang Ibadah Anak) Pasamuwan ngidungaken KPJ 231. KADOSPUNDI, DHUH GUSTI Kadospundi, dhuh Gusti, nggèn kula sung urmat, methukken klayan puji mring Ratuning jagad? Mugi Gusti madhangi lantaran Roh Suci Salam kula ndadosna kepareng Paduka. Saking dhampar kang mulya lan kluhuran swarga, Gusti tedhak ing donya nunggil lan pra-jalma, tumut nandhang sangsara, ngrembat kasisahan, ngrukunken tiyang dosa dhumateng Pangéran. Pasamuwan Lenggah MAWAS DHIRI LAN SIH RAHMAT SL : Para umat kagunganipun Gusti, sami pirengna dhawuhipun Gusti! PL "Kowé padha Dakwènèhi pepakon anyar, iya iku supaya kowé padha tresna- tinresnanana: dikaya anggon-Ku wus tresna marang kowé, kowé iya padha tresna-tinresnanana uga. Kanthi mangkono saben wong bakal padha weruh, yèn kowé padha dadi siswa-Ku, yaiku manawa kowé padha tresna-tinresnan." : Kados punapa anggèn kita ngisèni kagiyataning gesang kita padintenan. Menapa kita ngèngeti rawuh-Ipun Gusti ing gesang kita? Menapa kita midhanget karsan- Ipun Gusti nalika kita tangi tilem, nedha, nyambut damel, sinau miwah nindakaken marupi-rupi kagiyatan? Sumangga kita tuwèni manah kita kanthi ndedonga sacara pribadi. (Umat ndedonga sacara pribadi, ngakeni kalepatan lan dosa-dosanipun, kairingan déning lelagon musik - instrumèntalia - KPJ 242 "Rawuha Sang Imanuèl") Pasamuwan ngidungaken KPJ 242. RAWUHA SANG IMANUÈL Rawuha Sang Imanuèl, ngluwari umat Israèl, dènnya nandhang kasangsaran; ngantu-antu pitulungan. Gya suraka! Hé, Israèl! Pethukna Sang Imanuèl. Rawuha trubus Isai, ngesorken dosa lan pati. Umat kang nandhang sangsara, luwara saking cintraka Gya surak a! Hé, Israèl! Pethukna Sang Imanuèl. Komisi Liturgika GKJ Kabluk Semarang -- 2
Pasamuwan Jumeneng PF : Pirengna sih-rahmat-Ipun Gusti ingkang dipun télakaken ing serat 1 Yohanes 1:9 ingkang makaten: "Nanging menawa kita padha ngakoni dosa-dosa kita marang Gusti Allah, Panjenengané bakal netepi janjiné lan tumindak adil, temah bakal ngapura sakèhing dosa kita, sarta ngresiki sakèhing piala kita." Makaten pawartosing sih-rahmat saking Gusti. U PF : PUJI SOKUR KONJUK GUSTI ALLAH. : Sumangga kita sami apura-ingapura kadosdéné Gusti Allah sampun ngapunteni kita. Sumangga kita gesang ing salebeding bedhami satunggal lan sanèsipun. Bedhaminipun Gusti wontena ing panjenengan. U : Nunggila ing panjenengan ugi. Pasamuwan ngidungaken KPJ 78. IBA BEGJAKU Iba begjaku lamun yakin, Yésus duwèkku ing salamanya; aku tebusan kagungané, anyar uripku krana rahé. Rèff. Aku memuji klayan rena, nggunggung asmané salamanya Aku memuji klayan rena, nggunggung asmané salamanya. Dak aturaké jiwa-raga, marang Gustiku atiku lega, klayan anganthi sarawuhé, matemah antuk sih-rahmaté. Reff. Pasamuwan Lenggah P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI Waosan Sepisan L1 : Waosan sepisan kapethik saking kitab Nabi YÉSAYA 2:1-5. 1 Pangandikané Gusti Allah marang Yésaya bin Amos kanggo Yéhuda lan Yérusalèm, 2 Ing jaman wekasan bakal kelakon, gunung panggonan Pedalemané Allah bakal mumbul, ngungkuli gunung-gunung dhuwur liyané. Bangsa pirang-pirang bakal padha kemrubut mara mrana, 3 lan kabèh bakal muni mengkéné, "Ayo padha munggah menyang gunungé Allah kita. Ana ing kana kita bakal diwulang apa waé sing kudu kita lakoni. Kita bakal ngambah dalan sing ditedahaké, sebab angger- anggeré Allah kuwi asalé saka Yérusalèm, lan iya saka kono Panjenengané ngandika marang umaté." 4 Panjenengané bakal ngadili prekarané bangsa-bangsa, sing padha prekaran lan ndhawahaké putusané. Mulané pedhang-pedhang digemblèng kadadèkaké kajèn* {kajèn: landheping luku. } sarta tumbak-tumbaké digawé arit. Bangsa-bangsa bakal padha ora perang menèh, lan ora ana sing latihan perang-perangan. 5 Hé anak-turuné Yakub kabèh, ayo padha mlaku ing pepadhang peparingé Allah marang kita. Makaten Sabdanipun Gusti. : PUJI SOKUR KONJUK GUSTI! U Komisi Liturgika GKJ Kabluk Semarang -- 3
Tanggapan L2 : Tanggapan kawaosaken saking MAZMUR 122. Kidung jiarah anggitané Dawud. Aku bungah menawa ana wong ngajak aku, U L2 U L2 U L2 U L2 U L2 U : "AYO PADHA MUNGGAH MENYANG PEDALEMANÉ ALLAH." : Hé Yérusalèm, saiki aku wis tekan kéné, : NGADEG ING SAJRONING GAPURAMU. : Yérusalèm kuwi kutha sing kabangun éndah, : DITATA RAPI NGRESEPAKÉ. : Para bangsa padha jiarah mréné, yakuwi taler-taleré Israèl, : PADHA SAOS SOKUR MARANG PANGÉRAN, COCOG KARO DHAWUHÉ. : Para ratuné Israèl turuné Dawud, : PADHA PINARAK ING KÉNÉ, NGADILI UMATÉ. : Padha nyuwuna katentreman kanggo Yérusalèm: : "DIGANJARA KARAHARJAN SAKÈHÉ WONG KANG TRESNA MARANG YÉRUSALÈM. L2 U L2 U L2 U : Tentrem rahayu anaa ing sajroning bètèngmu, : KARAHARJAN ANAA ING KEDHATONMU." : Krana saka para sedulur lan para mitraku aku ngucap, : "TENTREM RAHAYU ANAA ING KOWÉ!" : Krana saka Pedalemané Pangéran, Allahku, : AKU BAKAL TANSAH NYENYUWUN KANGGO KESLAMETANMU! Waosan Kaping Kalih L3 : Waosan kaping kalih saking ROMA 13:11-14. 11 Prekara tresna tinresnan kuwi kudu padha koktindakaké, sebab kowé ngerti yèn saiki mangsané kowé padha tangi saka enggonmu turu. Sebab mangsané enggon kita padha kaslametaké kuwi saiki wis luwih cedhak ketimbang karo dhèk biyèn, nalika kita manjing precaya. 12 Benginé wis mèh entèk, saiki wis mèh raina. Mulané ayo padha marèni nglakoni penggawé kang dilakoni ana ing petengan, lan ayo padha nggunakaké gegamaning perang ana ing padhangan! 13 Tingkah laku kita sing becik, kaya déné wong sing urip ana ing wayah raina. Aja padha nguja pakareman mangan lan endem-endeman, aja laku jina sarta ngumbar hawa-nepsu, aja padha tukar padu lan aja kemèrèn. 14 Nanging Gusti Yésus Kristus sing nemtokaké, apa sing kudu koktindakaké, karebèn aja mung padha nuruti pepénginaning daging sing dosa, mburu marang kemaremané hawa-nepsu. Makaten Sabdanipun Gusti. : PUJI SOKUR KONJUK GUSTI! U Pasamuwan Jumeneng Waosan Injil PF : Waosan Injil kawaosaken saking Injilipun Gusti Yésus Kristus miturut paseksinipun MATIUS 24:36-44. Komisi Liturgika GKJ Kabluk Semarang -- 4
36 "Ora ana wong siji waé sing weruh dina lan jamé rawuhé Putraning Manungsa. Malah Sang Putra piyambak iya ora pirsa. Mung Sang Rama piyambak sing pirsa. 37 Kaya déné jamané Nabi Nuh, mengkono uga kaanané mbésuk rawuhé Putraning Manungsa. 38 Ing dina-dina sadurungé banjir gedhé teka, wong-wong padha mangan lan ngombé. Padha omah-omah lan padha diomah-omahaké, nganti dina enggoné Nabi Nuh minggah ing prau. 39 Bareng banjiré teka temenan, wong-wong mau lagi padha kegugah pikirané tumrap apa sing kelakon. Mengkono uga bakal kedadéané, samasa Putraning Manungsa rawuh. 40 Ing wektu kuwi bakal ana wong loro sing lagi padha nyambut-gawé ing pategalan, sing siji digawa, sijiné ditinggal. 41 Ana wong wadon loro sing lagi padha nggiling gandum, sing siji digawa, sijiné ditinggal. 42 Mulané sing padha waspada! Sebab kowé padha ora weruh dina rawuhé Gustimu. 43 Ngèlingana sing mengkéné iki: Yèn wong sing duwé omah ngerti wektuné maling sing arep nekani omahé, wong mau bakal ora turu, lan ora bakal olèh yèn omahé dileboni. 44 Mulané kowé selawasé kudu siaga, sebab Putraning Manungsa kuwi rawuhé ing wayah sing ora koknyana." Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. U : (ngidungaken KJ 473b) MARANATHA, MARANATHA, MARANATHA! RENUNGAN "NGANTU-ANTU KALAYAN RUMEKSA MIWAH GUMREGAH MBOTEN TILEM" WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang ngantu-antu Gusti Allah kalayan rumeksa miwah gumregah mboten tilem ing sadaya papan lan wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning PF) P E L A D O S A N M É J A PISUNGSUNG M2 : Sumangga kita ngaturaken panuwun awit saking kamirahanipun Gusti Allah lumantar pisungsung srana ngènget-ènget pangandika ing Roma 11:36 ingkang makaten: "Awit Gusti Allah kuwi nitahaké samubarang. Samubarang kabèh kuwi pinangkané saka Gusti Allah lan kagem Panjenengané. Mula kamulyakna ing selawas-lawasé! Amin." Sumangga kita ndedonga : Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur Komisi Liturgika GKJ Kabluk Semarang -- 5
panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 157. CAOSNA PISUNGSUNGMU Caosna pisungsungmu anèng pasamuwan klayan lilaning ati, klawan legawa. Aturna pisungsungmu kanthi sukarena. Reff. Caosna pisungsungmu dadya cihnaning bungah minangka panuwunmu, wit sihing Allah. (bokor pisungsung kaaturaken majeng) Pisungsung kagem Gusti dadia sarana , amrih kratoning Allah énggal kelampah. Tentrem miwah rahayu, Gusti kang paring. Reff. DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi ing swarga. Kawula mugi kaparingan rejeki kawula kadosdéné wonten sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng P A N G U T U S A N L A N B E R K A H PANGUTUSAN PF : Mengkera ing salebeding tentrem rahayu, ing salebeding kekah santosaning manah kanggé nindakaken dhawuh-Ipun Gusti. U PF : KAWULA NGENERAKEN MANAH KAWULA DHUMATENG GUSTI LAN SESAMI : Pirengna miwah mituruta dhateng suwanten-Ipun Gusti ingkang nimbali kita lumampah ing salebeding ganjaraning sih-Ipun Gusti. U PF U : KAWULA SAMEKTA DADOS SEKSI PADUKA. : Pinujia Allah Sang Rama, Sang Putra, saha Sang Roh Suci. : INGKANG MBOTEN NATÉ MISAHAKEN KAWULA SAKING KATRESNANIPUN, SAMANGKÉ NGANTOS ING SALAMI-LAMINIPUN. Komisi Liturgika GKJ Kabluk Semarang -- 6
Pasamuwan ngidungaken KPJ 159. GESANG KAWULA Gesang kawula, Gusti, lumados mring Paduka, Saben kula makarti, Paduka kang makarya. Mobah-mosiking driya wah pangangkah kawula, mrih prayogining lampah, mbabarna karsèng Allah. BERKAH PF : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 159. GESANG KAWULA Bandha lan kasagedan katur minangka kurban, cihnaning pangabekti sinaosken mring Gusti Gesang ing sawetahnya Paduka kang kagungan. Gusti jumeneng raja ngantos dugeng wekasan Komisi Liturgika GKJ Kabluk Semarang -- 7